Setu e-pelec'h emañ al labour e brezhoneg hervezon. Skrivañ a zo un dha diaes gwellaat ma ne vezer ket gwall vat, met  evit ar c'hinnig e c'heller cheñch kalz traoù buan. N'eo ket ken anavezet-se ar skrivagnerien a-vremañ gant ar re yaouank, ne vezint ket gwerzet diwar o anv hepken, ret eo reiñ c'hoant d'an dud. Ha keit ha ma ne vo ket burutelladennoù aes da gavout ha da lenn (ma un nebeud re a vez en telebramm, met gant live über-null ar brezhoneg er pennadoù-kaoz n'em eus ket kalz spi evit ar skridvarnerezh m'eo graet gant an hevelep tud.). E-pad pell eo chomet bout levrioù Al Liamm war ar poent-se, ha laouen on o welet eo cheñchet an traoù. Labour vat a zo bet graet gant Keit Vimp Bev evit reiñ un neuz arnevesoc'h d'al levrioù; Mouladurioù Hor Yezh war an tu all… Labour 'zo evit an holl, met war an hent mat emaomp, mar kendalc'homp e vo dedennetoc'h ar re yaouank, ha ne vo ket iskis gwelet ul levr e brezhoneg e-touezar re c'halleg ken. Me zo sur e raio kalz evit skeudenn ar yezh, ha pa vez mat skeudenn ar yezh e ya an traoù war-raok, evit savetiñ ur yezh n'eus netra pouezusoc'h eget he skeudenn, netra. Se am eus desket.